HU Az Európai Unió Hivatalos Lapja C 184/1

Értesítés az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP tanácsi határozatban és az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU tanácsi rendeletben előírt korlátozó intézkedések hatálya alá tartozó bizonyos személyek és szervezetek részére

(2016/C 184/01)

Az Európai Unió Tanácsa az alábbi információt hozza az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP tanácsi határozat (1) mellékletében és az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU tanácsi rendelet (2) I. mellékletében szereplő Vladimir Andreevich KONSTANTIOV (2.), Rustam Ilmirovich TEMIRGALIEV (3.), Anatoliy Alekseevich SIDOROV (20.), Andriy Yevgenovych PURGIN (45.), Viacheslav PONOMARIOV (54.), Alexander KHRYAKOV (65.), Vasyl NIKITIN (67.), Aleksey Vyacheslavovich KARYAKIN (68.), Sergei Orestovoch BESEDA (78.), Pavel Yurievich GUBAREV (82.), Ekaterina Yurievna GUBAREVA (83.), Vladimir ANTYUFEYEV (87.), Konstantin Valerevich MALOFEEV (93.), Alexander Vladimirovich ZAKHARCHENKO (96.), Vladimir KONONOV (97.), Miroslav Vladimirovich RUDENKO (98.), Gennady Nikolaiovych TSYPKALOV (99.), Oleg Vladimirovich BEREZA (101.), Aleksandr Akimovich KARAMAN (103.), Sergey Yurievich KOZYAKOV (120.), Oleg Konstantinovich AKIMOV (121.), Aleksandr Igorevich KOFMAN (124.), Ravil Zakarievich KHALIKOV (125.), Yevgeniy Eduardovich MIKHAYLOV (129.), Ihor Vladymyrovych KOSTENOK (130.), Sergey Yurevich IGNATOV (140.), Aleksandr Yurievich TIMOFEEV (142.), valamint a „Vostok batallion” (a 11-es sorszám alatt felsorolt szervezet), a State Unitary Enterprise of the Republic of Crimea „National Institute of Wine »Magarach«” (Magaracs Nemzeti Borintézet, a Krími Köztársaság szövetségi állami vállalata) (a 19-es sorszám alatt felsorolt szervezet), a Kozák nemzeti őrség (a 29-es sorszám alatt felsorolt szervezet), a „Spárta” hadtest (a 30-as sorszám alatt felsorolt szervezet), a „Somali” hadtest (a 31-es sorszám alatt felsorolt szervezet), a „Zarya” hadtest (a 32-es sorszám alpatt felsorolt szervezet), a „Prizrak” dandár (a 33-as sorszám alatt felsorolt szervezet), az „Oplot” zászlóalj (a 34-es sorszám alatt felsorolt szervezet), a „Kalmius” zászlóalj (a 35-ös sorszám alatt felsorolt szervezet), a „Halál” zászlóalj (a 36-os sorszám alatt szereplő szervezet) tudomására.

A Tanács mérlegeli, hogy új indokolásokkal fenntartsa a fent említett személyekkel és szervezetekkel szembeni korlátozó intézkedéseket. Az érintett személyeket és szervezeteket tájékoztatjuk, hogy 2016. május 27. előtt, az alábbi címen kérhetik meg a Tanácstól a jegyzékbe vételükkel kapcsolatos módosított indokolások tervezetét:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-mail cím: sanctions@consilium.europa.eu

Az érintett személyek és szervezetek a Tanácsnál bármikor kérelmezhetik a jegyzékbe vételükről és az ott tartásukról szóló határozat felülvizsgálatát. A kérelmet az esetleges igazoló dokumentumokkal együtt a fent megadott címre kell küldeni. E kérelmeket kézhezvételükkor bírálják el. E tekintetben felhívjuk az érintett személyek és szervezetek figyelmét arra, hogy a Tanács rendszeresen felülvizsgálja a jegyzéket. A kérelmeket 2016. június 3-ig be kell nyújtani ahhoz, hogy azok a soron következő felülvizsgálat alkalmával elbírálásra kerüljenek.

(1) HL L 78., 2014.3.17., 16. o.

(2) HL L 78., 2014.3.17., 6. o.